
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. T2-31 „DĖL KRETINGOS RAJONO SAVIVALDYBĖS 2019 METŲ BIUDŽETO TVIRTINIMO“ PAKEITIMO

[bookmark: _GoBack]2019 m. lapkričio 28 d. Nr. T2-310
Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos Vyriausybės 2019 m. spalio 30 d. nutarimu Nr. 1088 „Dėl Lietuvos Respublikos Vyriausybės 2019 m. gegužės 15 d. nutarimo Nr. 484 „Dėl 2019 metų kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo“ pakeitimo“, Lietuvos Respublikos susisiekimo ministro 2019 m. spalio 31 d. įsakymu Nr. 3-490 „Dėl Lietuvos Respublikos susisiekimo ministro 2019 m. birželio 13 d. įsakymo Nr. 3-283 „Dėl kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2019 metais“ pakeitimo“, Lietuvos Respublikos sveikatos apsaugos ministro 2019 m. spalio 18 d. įsakymu Nr. V-1179 „Dėl Lietuvos Respublikos sveikatos apsaugos ministro 2018 m. gruodžio 21 d. įsakymo Nr. V-1507 „Dėl 2019 m. skiriamos specialios tikslinės dotacijos Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti savivaldybėms sąrašo patvirtinimo“ pakeitimo“, Kretingos rajono savivaldybės tarybos 2019 m. spalio 31 d. sprendimu Nr. T2-293 „Dėl viršplaninių savivaldybės biudžeto lėšų skyrimo Kretingos rajono savivaldybės administracijos Kretingos miesto seniūnijai“, Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo, patvirtinto Kretingos rajono savivaldybės tarybos 2016 m. birželio 30 d. sprendimu Nr. T2-185 „Dėl Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo patvirtinimo“, 42 punkto 42.2, 42.3, 42.5, 42.7, 42.8, 42.9 papunkčiais, atsižvelgdama į asignavimų valdytojų raštus, Kretingos rajono savivaldybės taryba  n u s p r e n d ž i a: 
1. Pakeisti Kretingos rajono savivaldybės tarybos 2019 m. vasario 21 d. sprendimą Nr. T2-31 „Dėl Kretingos rajono savivaldybės 2019 metų biudžeto tvirtinimo“ (toliau – sprendimas):
1.1. Sumažinti Kretingos rajono savivaldybės biudžeto pajamas 808,644 tūkst. Eur ir sprendimo 1.1. punktą išdėstyti taip:
„1.1. pajamų ir dotacijų – 38 481,572 tūkst. Eur, Europos Sąjungos finansinės paramos lėšų – 2 885,6 tūkst. Eur, skolintų lėšų investiciniams projektams finansuoti – 2 032,1 tūkst. Eur, apyvartinių lėšų tikslinės paskirties išlaidoms padengti, paskoloms grąžinti – 1 755,60 tūkst. Eur, iš viso – 45 154,872 tūkst. Eur (1, 2 priedai);“
1.2. Sumažinti Kretingos rajono savivaldybės biudžeto asignavimus 808,644 tūkst. Eur ir sprendimo 1.2. punktą išdėstyti taip:
	„1.2. asignavimų − 44 098,272 tūkst. Eur, paskoloms grąžinti − 1 056,60 tūkst. Eur, iš viso – 45 154,872 tūkst. Eur (3, 4, 5, 6, 7 priedai).“ 
	1.3. Pakeisti sprendimo 1, 2, 3, 4, 5, 6, 7 priedus (pridedama).
	2. Teisės aktą skelbti Teisės aktų registre (TAR) ir savivaldybės interneto svetainėje.
  
Savivaldybės meras                                                                                                    Antanas Kalnius 

